ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660032299

ด้วยราษฎรจากกรุงเทพมหานคร ได้มีหนังสือคำร้อง ลงวันที่ 1 กันยายน 2566 ขอคัดค้านแนวเวนคืนที่ดินเพื่อสร้างและขยายทางหลวงท้องถิ่นสายเชื่อมระหว่างถนนเพชรเกษมกับถนนสุขสวัสดิ์และถนนกาญจนาภิเษก เนื่องจากผู้ร้องแจ้งว่าสำนักการโยธา กรุงเทพมหานครได้มีหนังสือ ที่ กท 0908/2395 ลงวันที่ 11 สิงหาคม 2566 ขอให้ประธานกรรมการหมู่บ้านจัดสรร .... ตรวจสอบแนวเวนคืนที่ดินโฉนดเลขที่ 4766 เลขที่ 215 แขวงจอมทอง เขตจอมทอง กรุงเทพมหานคร ว่าอยู่ในแนวเวนคืนที่ดินหรือไม่ ซึ่งสำนักการโยธา กรุงเทพมหานคร ตรวจสอบแล้วพบว่าที่ดินโฉนดดังกล่าวอยู่ในแนวเขตแผนที่ท้ายพระราชกฤษฎีกากำหนดเขตที่ดินที่จะเวนคืนในท้องที่แขวงจอมทอง เขตจอมทองกรุงเทพมหานคร พ.ศ. 2566 และอยู่ในแนวเขตที่จะเวนคืนเพื่อก่อสร้างทางบางส่วน ซี่งผู้ร้องเห็นว่าโครงการดังกล่าวสร้างความเดือดร้อนและส่งผลกระทบต่อผู้พักอาศัยในหมู่บ้านจัดสรร ศุภาลัยฯ ผู้ร้องจึงประสงค์คัดค้านและให้หน่วยงานที่เกี่ยวข้องทบทวนปรับเปลี่ยนแนวก่อสร้างถนนและควรรับฟังความคิดเห็นของประชาชนต่อการดำเนินโครงการอีกครั้ง รายละเอียดตามเอกสารแนบ
ทั้งนี้ ศูนย์ฯ ได้ประสานส่งรายละเอียดปรากฏตามเอกสารใบนำส่งเรื่องที่แนบทางไปรษณีย์อิเล็กทรอนิกส์     
sdpwd.bma2019@gmail.com มาด้วยแล้ว


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata